Røyneland

Røyneland er en heiegård i Hægeland (nåværende Vennesla kommune). Den ligger om lag 400 meter over havet nesten fire kilometer vest for riksvei 9, 37 km nord for Kristiansand og 32 km sør for Evje. Den gamle veien Fjellmannsvegen går forbi Røyneland. Dette var hovedferdselsåren som folk fra Setesdal og Indre Agder brukte når de skulle til Kristiansand før Setesdalsbanen ble bygget. På Røyneland ligger Bringsvær Leirskole som eies av Kristiansand kommune. Fra Røyneland er det om lag tre kilometer til Robstadknuten, som er et populært turmål. Det er nylig bygd et utkikkstårn på Robstadknuten.

Eksterne lenker
 Bringsvær Leirskole 

Bosetninger i Vennesla
Gårder i Agder